Əbülfəs Qarayev

Əbülfəs Mürsəl oğlu Qarayev () — Azərbaycan dövlət xadimi, Azərbaycan Respublikasının mədəniyyət naziri (2006-2020), fəlsəfə elmləri namizədiNazirlərimizin elmi dərəcəsi və dissertasiya işləri SİYAHI.

 Həyatı 
Qarayev Əbülfəs Mürsəl oğlu 13 noyabr 1956-ci ildə Bakı şəhərində anadan olub. 1963-cü ildə Bakı şəhəri 23 nömrəli tam orta məktəbə daxil olub, 1973-cü ildə həmin məktəbi bitirib. 1973–1978-ci illərdə Azərbaycan Pedaqoji Xarici Dillər İnstitutunda təhsil alıb. 1978-ci ildə Saatlı rayonunda M. Əzizbəyov adına orta məktəbdə ingilis dili müəllimi işləyib.

1980–1985-ci illərdə Azərbaycan LKGİMK-nın təşkilat şöbəsinin təlimatçısı, bölmə müdiri, 1985–1989-cu illərdə Azərbaycan KP Nərimanov rayon komitəsində təşkilat şöbəsinin təlimatçısı, təbliğat şöbəsinin müdiri vəzifələrində çalışıb.

1989–1992-ci illərdə — Sov. İKP MK yanında İctimai Elmlər Akademiyasının aspiranturasında təhsil alıb (1992-ci ilin yanvar ayında "1918–1930-cu illərdə Azərbaycan mühacirətinin mədəniyyətşünaslıq aspektləri" mövzusunda dissertasiya müdafiə edərək fəlsəfə elmləri namizədi elmi dərəcəsi almışdır.

1992-ci ildə Rusiya İdarəetmə Akademiyası nəzdində menecerlik və marketinq kurslarında, 1992–1993-cü illərdə Bakı Politologiya və Sosial İdarəetmə İnstitutunun mədəniyyatşunaslıq kafedrasında Baş müəllim olub.

1993–1994-cü illərdə "İMPROTEKS Kommers" kiçik müəssisəsində müdir vəzifələrində çalışıb.

1994–2001-ci illərdə Gənclər və İdman naziri, 2001–2006-cı illərdə Gənclər, İdman və Turizm naziri, 2006–2018-ci illərdə Mədəniyyət və Turizm naziri vəzifələrində çalışıb. 2018-ci ildə Azərbaycan Respublikasının Mədəniyyət naziri təyin edilmişdir. 21 may 2020-ci ildə Azərbaycan Respublikasının Mədəniyyət naziri vəzifəsindən azad edilmişdir.

Tələbəlik dövründə müxtəlif seçkili orqanlara seçilmişdir, 1980–1991-ci illərdə Sov. İKP üzvü olmuşdur, Nərimanov rayon Xalq Deputatları Sovetinin deputatı seçilmişdir.

Ailəlidir, bir övladı var.

 Mükafatları 
 60px "Şöhrət" ordeni — 11 noyabr 2016Müvafiq sərəncamla Azərbaycan mədəniyyətinin inkişafı sahəsində səmərəli fəaliyyətinə görə Əbülfəz Qarayev "Şöhrət" ordeni ilə təltif edilib. sputnik.az
 60px 1-ci dərəcəli "Vətənə xidmətə görə" ordeni — 1 avqust 2019
 60px "İncəsənət və ədəbiyyat" ordeni komandoru (Fransa) — 27 fevral 2012
 60px 3-cü dərəcəli "Xidmətlərə görə" ordeni (Ukrayna) — 18 avqust 2009

 İstinadlar 

Kateqoriya:Qarayevlər
Kateqoriya:Azərbaycanın mədəniyyət nazirləri
Kateqoriya:Bakı şəhəri 23 nömrəli tam orta məktəbin məzunları
Kateqoriya:Fəlsəfə elmləri namizədləri
Kateqoriya:Sovet İttifaqı Kommunist Partiyasının üzvləri